Ericu950/Stoicheia-meter-silver huggingface dataset:
ὥσπερ γὰρ Χαλκὶς τῷ τόπῳ τῆς Εὐβοίας πρὸς τῆς Βοιωτίας κεῖται , οὕτω Χερρονήσου κεῖται πρὸς τῆς Θρᾴκης ἡ Καρδιανῶν πόλις .
ἣν ὃν ἔχει τόπον ὅστις οἶδεν ὑμῶν , οὐ δ ἐκεῖν ἀγνοεῖ , τίνος εἵνεκα καιροῦ περιπεποίηται καὶ διεσπούδασται μὴ λαβεῖν ὑμᾶς .
ὃν οὐ συμπαρασκευάσαι καθ ὑμῶν αὐτῶν ὀφείλετε , ἀλλὰ κωλῦσαι καθ ὅσον δυνατὸν καὶ σκοπεῖν ὅπως μὴ γενήσεται , ἐπεὶ ὅτι γ οὐ δ ἂν ὁντινοῦν καιρὸν παρείη , δεδήλωκεν .
φιλίππου γὰρ εἰς Μαρώνειαν ἐλθόντος ἔπεμψεν πρὸς αὐτὸν Ἀπολλωνίδην , πίστεις δοὺς ἐκείνῳ καὶ Παμμένει ·
καὶ εἰ μὴ κρατῶν τῆς χώρας Ἀμάδοκος ἀπεῖπε Φιλίππῳ μὴ ἐπιβαίνειν , οὐδὲν ἂν ἦν ἐν μέσῳ πολεμεῖν ἡμᾶς πρὸς Καρδιανοὺς ἤδη καὶ Κερσοβλέπτην .
καὶ ὅτι ταῦτ ἀληθῆ λέγω , λαβὲ τὴν Χάρητος ἐπιστολήν .
ταῦτα μέντοι δεῖ σκοπουμένους ἀπιστεῖν καὶ μὴ τετυφῶσθαι , μη δ ὡς εὐεργέτῃ προσέχειν τὸν νοῦν .
οὐ γὰρ ὧν ἀναγκαζόμενος φίλος εἶναί φησι φενακίζων ὑμᾶς , χάριν ἐστὶ δίκαιον ὀφείλειν , οὐ δ ὧν μίκρ ἀναλίσκων ἰδίᾳ καὶ τοῖς στρατηγοῖς καὶ τοῖς ῥήτορσιν διαπράττεται πρὸς ὑμᾶς ἐπαίνους αὑτοῦ γράφεσθαι ·
ἀλλ ὧν , ὁσαχοῦ κύριος γέγονεν τοῦ πράττειν ὅ τι βούλεται , πανταχοῦ κακῶς ἐπιχειρῶν ἡμᾶς ποιεῖν φαίνεται , τούτων πολὺ μᾶλλον ὀργίζεσθαι προσήκει .
οἱ μὲν τοίνυν ἄλλοι πάντες , ὅσοι τι παρ ὑμῶν εὕρηνται πώποτε , ἐφ οἷς εὖ πεποιήκασιν ὑμᾶς τετίμηνται , οὗτος δ εἷς ἁπάντων τῶν ἄλλων μόνος ἐφ οἷς ἐγχειρῶν οὐ δεδύνηται κακῶς ποιῆσαι 0 .
καίτοι τῷ τοιούτῳ τὸ δίκης , ἣν ἔδωκε δικαίως ἄν , ἀφεῖσθαι , μεγάλη δωρειὰ παρ ὑμῶν ἦν .
ἀλλ οὐ ταῦτα δοκεῖ τοῖς ῥήτορσιν , ἀλλὰ πολίτης , εὐεργέτης , στέφανοι , δωρειαί , δι ἃ τούτοις ἰδίᾳ δίδωσιν 0 ·
οἱ δ ἄλλοι πεφενακισμένοι κάθησθε , τὰ πράγματα θαυμάζοντες .
τὸ τελευταῖον δὲ νυνὶ κ ἂν φύλακας κατέστησαν ὑμᾶς ἐκείνου διὰ τοῦ προβουλεύματος τούτου , εἰ μὴ τὴν γραφὴν ἐποιησάμεθ ἡμεῖς ταυτηνί , καὶ τὸ τοῦ μισθοφόρου καὶ θεραπεύοντος ἐκεῖνον ἔργον ἡ πόλις ἂν διεπράττετο , ἐφρούρει Χαρίδημον .
καλόν γ , οὐ γάρ 0 ;
ὦ Ζεῦ καὶ θεοί , ὃς αὐτός ποτε τοὺς ὑμετέρους ἐχθροὺς μισθὸν λαμβάνων ἐδορυφόρει , τοῦτον ὑφ ὑμετέρου ψηφίσματος φανῆναι φυλαττόμενον .
ἴσως τοίνυν ἐκεῖν ἄν τίς μ ἔροιτο , τί δήποτε ταῦτ εἰδὼς οὕτως ἀκριβῶς ἐγὼ καὶ παρηκολουθηκὼς ἐνίοις τῶν ἀδικημάτων εἴασα , καὶ οὔ θ ὅτ αὐτὸν ἐποιεῖσθε πολίτην οὐδὲν ἀντεῖπον , οὔ θ ὅτ ἐπῃνεῖτε , οὔ θ ὅλως πρότερον , πρὶν τὸ ψήφισμα τουτὶ γενέσθαι , λόγον οὐδέν ἐποιησάμην .
ἐγὼ δ , ὦ ἄνδρες Ἀθηναῖοι , πρὸς ὑμᾶς ἅπασαν ἐρῶ τὴν ἀλήθειαν .
καὶ γὰρ ὡς ἀνάξιος ἦν ᾔδειν , καὶ παρῆν ὅτε τούτων ἠξιοῦτο , καὶ οὐκ ἀντεῖπον ·
ὅτι , ὦ ἄνδρες Ἀθηναῖοι , πρῶτον μὲν ἀσθενέστερον ἡγούμην ἔσεσθαι πολλῶν ψευδομένων ἑτοίμως περὶ αὐτοῦ πρὸς ὑμᾶς ἕνα τ ἀληθῆ λέγοντ ἐμαυτόν 0 ·
ἔπειθ ὧν μὲν ἐκεῖνος εὑρίσκετ ἐξαπατῶν ὑμᾶς , μὰ τὸν Δία καὶ θεοὺς πάντας οὐδενὸς εἰσῄει μοι φθονεῖν , κακὸν δ οὐδὲν ἑώρων ὑπερφυὲς πεισομένους ὑμᾶς , εἴ τιν ἠδικηκότα πόλλ ἀφίετε καὶ πρ οὐκαλεῖσθέ τι τοῦ λοιποῦ ποιεῖν ὑμᾶς ἀγαθόν ·
ἐν γὰρ τῷ πολίτην ποιεῖσθαι καὶ στεφανοῦν ταῦτ ἐνῆν ἀμφότερα .
ἐπειδὴ δ ὁρῶ προσκατασκευαζόμενόν τι τοιοῦτον δι οὗ , ἂν μόνον εὐτρεπίσηται τοὺς ἐνθάδ ἐξαπατήσοντας ὑμᾶς ὑπὲρ αὑτοῦ , τῶν γ ἔξω φίλων καὶ βουλομένων ἄν τι ποιεῖν ὑμᾶς ἀγαθὸν κ ἀκεῖνον κωλύειν ἐναντία πράττειν ὑμῖν , οἷον Ἀθηνόδωρον λέγω , Σίμωνα , Βιάνορα , Ἀρχέβιον τὸν Βυζάντιον , τοὺς Θρᾷκας τοὺς δύο , τοὺς βασιλέας , τούτων μηδενὶ μή τ ἐναντιωθῆναι μή τε κωλύειν ἐκεῖνον ἐξέσται , τηνικαῦθ ἥκω καὶ κατηγορῶ .
καὶ νομίζω τὸ μέν , οἷς ἔμελλεν ἐκεῖνος λαβὼν μηδὲν ὑπερμέγεθες τὴν πόλιν βλάψειν , ἀντιλέγειν ἢ κακῶς ἰδίᾳ πεπονθότος ἢ συκοφαντοῦντος εἶναι , τὸ δέ , ἐφ οἷς μέγα πρᾶγμ ἀλυσιτελὲς τῇ πόλει κατεσκευάζετο , ἐναντιοῦσθαι χρηστοῦ καὶ φιλοπόλιδος ἀνδρὸς ἔργον εἶναι .
διὰ ταῦτ ἐπ ἐκείνοις οὐδὲν εἰπὼν νῦν λέγω .
ἔστιν τοίνυν τις αὐτοῖς τοιοῦτος λόγος δι οὗ προσδοκῶσι παράξειν ὑμᾶς , ὡς ὁ Κερσοβλέπτης καὶ Χαρίδημος ἴσως ἐναντί ἔπραττον τῇ πόλει τόθ ὅτ ἦσαν ἐχθροί , νῦν δὲ φίλοι καὶ χρησίμους παρέχουσιν ἑαυτούς .
οὐ δὴ δεῖ μνησικακεῖν ·
οὐ δὲ γὰρ Λακεδαιμονίους ὅτ ἐσῴζομεν , οὐκ ἀνεμιμνῃσκόμεθ εἴ τι κακῶς ἐποίησαν ἡμᾶς ὄντες ἐχθροί , οὐ δὲ Θηβαίους , οὐ δ Εὐβοέας τὰ τελευταῖα νυνί .
ἐγὼ δ ἡγοῦμαι τοῦτον τὸν λόγον , εἰ μὲν ἔν τινι καιρῷ , βοηθείας γεγραμμένης τῷ Κερσοβλέπτῃ καὶ τῷ Χαριδήμῳ , κωλυόντων ἡμῶν ταύτην , ἔλεγον , ὀρθῶς ἂν λέγεσθαι 0 ·
εἰ δὲ τοιούτου μὲν μηδενὸς ὄντος μη δὲ γεγραμμένου , βουλόμενοι δὲ μείζω τοῦ δέοντος ποιῆσαι διὰ τοῦ παρ ὑμῶν ἄδειαν λαβεῖν τοὺς ἐκείνου στρατηγούς , δεινὰ ποιεῖν αὐτοὺς ἡγοῦμαι 0 .
οὐ γάρ ἐστι δίκαιον , ἄνδρες Ἀθηναῖοι , τοὺς τῶν σωθῆναι ζητούντων λόγους πρὸς ὑμᾶς λέγειν ὑπὲρ τῶν ὅπως ἀδικεῖν αὑτοῖς ἐξέσται πραττόντων .
χωρὶς δὲ τούτων , εἰ μὲν ἐχθρὸς ὢν κακῶς ἐποίει , φίλος δὲ φήσας μετεβέβλητο , τάχ ἂν ταῦτά τις ἤκουεν ·
ἐπειδὴ δ οὐ τοιοῦτ ἐστίν , ἀλλ ἐξ οὗ φίλος εἶναι προσποιεῖται , ἐκ τούτου πλεῖσθ ὑμᾶς ἐξηπάτηκεν , εἰ μὴ καὶ δι ἐκεῖνα μισεῖν , διά γε ταῦτ ἀπιστεῖν δήπου προσήκει .
καὶ μὴν περὶ τοῦ γε μὴ μνησικακεῖν ἔγωγ ὡδί πως λέγω ·
ὁ μὲν εἵνεκα τοῦ κακόν τι ποιεῖν τὰ τοιαῦτ ἐξετάζων μνησικακεῖ , ὁ δ ὑπὲρ τοῦ μὴ παθεῖν , ἀλλὰ φυλάξασθαι σκοπῶν σωφρονεῖ .
ἴσως τοίνυν καὶ τοιαύτην τιν ἐροῦσ ὑπόνοιαν , ὡς ὡρμηκότα νῦν τὸν ἄνθρωπον φίλον εἶναι καὶ βουλόμενόν τι ποιεῖν ἀγαθὸν τὴν πόλιν εἰς ἀθυμίαν τρέψομεν , εἰ καταψηφιούμεθα , καὶ ποιήσομεν ὑπόπτως ἔχειν πρὸς ἡμᾶς .
ἐγὼ δ , ὦ ἄνδρες Ἀθηναῖοι , θεάσασθ ὡς ἔχω .
εἰ μετ ἀληθείας ἁπλῶς ἦν ἡμῖν φίλος καὶ νὴ Δία πάντ ἀγάθ ἔμελλεν ἡμᾶς ποιήσειν , οὐ δ ἂν οὕτως ᾤμην δεῖν τοῦτον ἀκούειν τὸν λόγον ·
οὐδένα γὰρ ἂν νομίζω τοσαῦτ ἀγαθὰ ποιῆσαι , δι ὃν ὑμῖν προσήκειν ἐπιορκῆσαι καὶ παρ ἃ φαίνεται δίκαια τὴν ψῆφον θέσθαι 0 .
ἐπειδὴ δὲ καὶ φενακίζων καὶ οὐ δ ὁτιοῦν ὑγιὲς πράττων ἐξελέγχεται , δυοῖν ἀγαθοῖν θάτερον ὑμῖν , ἂν καταψηφίσησθε , συμβήσεται ·
ἢ γὰρ ἐξαπατῶν παύσεται νομίσας οὐκέτι λανθάνειν , ἢ εἴπερ αὐτῷ βουλομένῳ πρὸς ὑμᾶς ἔστιν οἰκείως ἔχειν ὡς ἀληθῶς , ἀγαθόν τι ποιεῖν πειράσεται , γνοὺς ὅτι τῷ φενακίζειν οὐκέθ ἃ βούλεται πράξει .
ὥστε καὶ εἰ μη δὲ δι ἓν τῶν ἄλλων , διὰ τοῦτο καταψηφίσασθαι συμφέρει .
ἄξιον τοίνυν , ὦ ἄνδρες Ἀθηναῖοι , κ ἀκεῖν ἐξετάσαι , πῶς ποθ οἱ πάλαι τὰς τιμὰς ἔνεμον καὶ τὰς δωρειὰς τοῖς ὡς ἀληθῶς εὐεργέταις , καὶ ὅσοι πολῖται τύχοιεν ὄντες καὶ ὅσοι ξένοι 0 .
κ ἂν μὲν ἴδητ ἐκείνους ἄμεινον ὑμῶν , καλὸν τὸ μιμήσασθαι , ἂν δ ὑμᾶς αὐτούς , ἐφ ὑμῖν ἔσται τὸ πράττειν 0 1 .
πρῶτον μὲν τοίνυν ἐκεῖνοι Θεμιστοκλέα τὸν τὴν ἐν Σαλαμῖνι ναυμαχίαν νικήσαντα καὶ Μιλτιάδην τὸν ἡγούμενον Μαραθῶνι καὶ πολλοὺς ἄλλους , οὐκ ἴσα τοῖς νῦν στρατηγοῖς ἀγάθ εἰργασμένους , οὐ χαλκοῦς ἵστασαν οὐ δ ὑπερηγάπων 0 .
οὐκ ἄρα τοῖς ἑαυτοὺς ἀγαθόν τι ποιοῦσιν χάριν εἶχον ;
σφόδρα γ , ὦ ἄνδρες Ἀθηναῖοι , καὶ ἀπεδίδοσάν γε καὶ αὑτῶν κ ἀκείνων ἀξίαν ·
ὄντες γὰρ πολλοῦ πάντες ἄξιοι πρ οὔκρινον ἐκείνους αὑτῶν ἡγεῖσθαι .
ἔστι δὲ σώφροσιν ἀνθρώποις καὶ πρὸς ἀλήθειαν βουλομένοις σκοπεῖν πολὺ μείζων τιμὴ τῆς χαλκῆς εἰκόνος τὸ καλῶν κ ἀγαθῶν ἀνδρῶν κεκρίσθαι πρώτους .
καὶ γάρ τοι τῶν ἔργων τῶν τότ , ἄνδρες Ἀθηναῖοι , οὐδενὸς ἀπεστέρησαν ἑαυτούς , οὐ δ ἔστιν οὐδεὶς ὅστις ἂν εἴποι τὴν ἐν Σαλαμῖνι ναυμαχίαν Θεμιστοκλέους , ἀλλ Ἀθηναίων , οὐ δὲ τὴν Μαραθῶνι μάχην Μιλτιάδου , ἀλλὰ τῆς πόλεως .
νῦν δ , ὦ ἄνδρες Ἀθηναῖοι , πολλοὶ τοῦτο λέγουσιν , ὡς Κέρκυραν εἷλε Τιμόθεος καὶ τὴν μόραν κατέκοψεν Ἰφικράτης καὶ τὴν περὶ Νάξον ἐνίκα ναυμαχίαν Χαβρίας ·
τὰς μὲν δὴ πολιτικὰς δωρειὰς οὕτως ἐκεῖνοί τε καλῶς καὶ λυσιτελούντως αὑτοῖς ἐδίδοσαν καὶ ἡμεῖς οὐκ ὀρθῶς 0 ·
ἐκεῖνοι Μένωνι τῷ Φαρσαλίῳ δώδεκα μὲν τάλαντ ἀργυρίου δόντι πρὸς τὸν ἐπ Ἠιόνι τῇ πρὸς Ἀμφιπόλει πόλεμον , τριακοσίοις δ ἱππεῦσι πενέσταις ἰδίοις βοηθήσαντι , οὐκ ἐψηφίσαντο , αὐτὸν ἄν τις ἀποκτείνῃ , ἀγώγιμον εἶναι , ἀλλὰ πολιτείαν ἔδοσαν καὶ ταύτην ἱκανὴν ὑπελάμβανον εἶναι τὴν τιμήν .
καὶ πάλιν Περδίκκᾳ τῷ κατὰ τὴν τοῦ βαρβάρου ποτ ἐπιστρατείαν βασιλεύοντι Μακεδονίας , τοὺς ἀναχωροῦντας ἐκ Πλαταιῶν τῶν βαρβάρων διαφθείραντι καὶ τέλειον τ ἀτύχημα ποιήσαντι τῷ βασιλεῖ , οὐκ ἐψηφίσαντ ἀγώγιμον , ἄν τις ἀποκτείνῃ Περδίκκαν , ᾧ βασιλεὺς ἐχθρὸς δι ἡμᾶς ἀπεδέδεικτο , ἀλλὰ πολιτείαν ἔδωκαν μόνον 0 .
καὶ γάρ τοι τότε μὲν οὕτω τίμιον ἦν πᾶσιν ἀνθρώποις τὸ γενέσθαι πολίταις παρ ὑμῖν ὥσθ ὑπὲρ τοῦ τυχεῖν τούτου τηλικαῦθ ὑμᾶς ἀγάθ ἤθελον ποιεῖν , νῦν δ οὕτως ἄτιμον ὥστε τῶν τετυχηκότων πολλοὶ πλείω κακὰ τῶν φανερῶς ἐχθρῶν εἰσιν ὑμᾶς εἰργασμένοι 0 .
οὐ μόνον δ αὕτη τῆς πόλεως ἡ δωρειὰ προπεπηλάκισται καὶ φαύλη γέγονεν , ἀλλὰ καὶ πᾶσαι διὰ τὴν τῶν καταράτων καὶ θεοῖς ἐχθρῶν ῥητόρων , τῶν τὰ τοιαῦτα γραφόντων ἑτοίμως , πονηρίαν , οἳ τοσαύτην ὑπερβολὴν πεποίηνται τῆς αὑτῶν αἰσχροκερδείας ὥστε τὰς τιμὰς καὶ τὰς παρ ὑμῶν δωρειάς , ὥσπερ οἱ τὰ μικρὰ καὶ κομιδῇ φαῦλ ἀποκηρύττοντες , οὕτω πωλοῦσιν ἐπευωνίζοντες καὶ πολλοῖς ἀπὸ τῶν αὐτῶν λημμάτων γράφοντες πᾶν ὅ τι ἂν βούλωνται 0 .
πρῶτον μέν , ἵνα τῶν τελευταίων πρώτων μνησθῶμεν , Ἀριοβαρζάνην ἐκεῖνον οὐ μόνον αὐτὸν καὶ τοὺς υἱεῖς τρεῖς ὄντας πάντων ἠξίωσαν ὅσων ἐβουλήθησαν , ἀλλὰ καὶ δύ Ἀβυδηνούς , μισαθηναιοτάτους καὶ πονηροτάτους ἀνθρώπους , Φιλίσκον καὶ Ἀγαυόν .
πάλιν Τιμοθέου δόξαντός τι ποιῆσαι τῶν δεόντων ὑμῖν , πρὸς τῷ πάνθ ἃ μέγιστ ἦν αὐτῷ δοῦναι προσέθηκαν αὐτῷ Φρασιηρίδην καὶ Πολυσθένην , ἀνθρώπους οὐ δ ἐλευθέρους , ἀλλ ὀλέθρους καὶ τοιαῦτα πεποιηκότας οἷα λέγειν ὀκνήσειεν ἄν τις εὖ φρονῶν .
τὸ τελευταῖον δὲ νῦν , ἐπειδὴ Κερσοβλέπτην ἠξίουν ὧν αὐτοῖς ἐδόκει , καὶ περὶ τούτων ἦν ἡ σπουδή , προστιθέασιν δύ αὐτῷ , τὸν μὲν ὅσ ὑμεῖς ἀκηκόατ εἰργασμένον κακά , τὸν δ ὅλως οὐδεὶς οἶδεν ἀνθρώπων τίς ἐστιν , Εὐδέρκην ὄνομα 0 .
τοιγάρτοι διὰ ταῦτ , ὦ ἄνδρες Ἀθηναῖοι , μικρά , ἃ πρὸ τοῦ μεγάλ ἦν , φαίνεται , καὶ τὸ πρᾶγμ ἤδη καὶ πορρωτέρω βαδίζει καὶ οὐκέτι ταῦτ ἀπόχρη , ἀλλ εἰ μὴ καὶ φυλάξεθ ἕκαστον τούτων , ἐκείνων γ οὐδεμία χάρις , ὡς ἔοικεν 0 1 .
τοῦ μέντοι ταῦθ οὕτως αἰσχρῶς προεληλυθέναι , εἰ δεῖ μετὰ παρρησίας εἰπεῖν τ ἀληθῆ , οὐδένες ὑμῶν , ὦ ἄνδρες Ἀθηναῖοι , μᾶλλόν εἰσιν αἴτιοι .
οὐ δὲ γὰρ δίκην ἔτι λαμβάνειν ἐθέλετε παρὰ τῶν ἀδικούντων , ἀλλὰ καὶ τοῦτ ἐξελήλυθεν ἐκ τῆς πόλεως .
καίτοι σκέψασθ ὡς ἐκόλαζον οἱ πρόγονοι τοὺς ἀδικοῦντας ἑαυτούς , εἰ παραπλησίως ὑμῖν 0 .
ἐκεῖνοι Θεμιστοκλέα λαβόντες μεῖζον ἑαυτῶν ἀξιοῦντα φρονεῖν ἐξήλασαν ἐκ τῆς πόλεως καὶ μηδισμὸν κατέγνωσαν ·
καὶ Κίμωνα , ὅτι τὴν πάτριον μετεκίνησε πολιτείαν ἐφ ἑαυτοῦ , παρὰ τρεῖς μὲν ἀφεῖσαν ψήφους τὸ μὴ θανάτῳ ζημιῶσαι , πεντήκοντα δὲ τάλαντ ἐξέπραξαν .
καὶ τοῦτον τὸν τρόπον προσεφέροντο τηλικαῦτ αὐτοὺς ἀγάθ εἰργασμένοις ἀνθρώποις .
οὐ γὰρ αὐτοῖς ἀπεδίδοντο τὴν αὑτῶν ἐλευθερίαν καὶ μεγαλοψυχίαν τῶν ἔργων , ἀλλὰ χρηστοὺς μὲν ὄντας ἐτίμων , ἀδικεῖν δ ἐπιχειροῦσιν οὐκ ἐπέτρεπον .
ὑμεῖς δ , ὦ ἄνδρες Ἀθηναῖοι , τοὺς τὰ μέγιστ ἀδικοῦντας καὶ φανερῶς ἐξελεγχομένους , ἂν ἓν ἢ δύ ἀστεῖ εἴπωσιν καὶ παρὰ τῶν φυλετῶν τινες ᾑρημένοι σύνδικοι δεηθῶσιν , ἀφίετε ·
ἂν δὲ καὶ καταψηφίσησθέ του , πέντε καὶ εἴκοσι δραχμῶν ἐτιμήσατε .
καὶ γάρ τοι τότε μὲν τὰ μὲν τῆς πόλεως ἦν εὔπορα καὶ λαμπρὰ δημοσίᾳ , ἰδίᾳ δ οὐδεὶς ὑπερεῖχε τῶν πολλῶν .
τὴν Θεμιστοκλέους μὲν οἰκίαν καὶ τὴν Μιλτιάδου καὶ τῶν τότε λαμπρῶν , εἴ τις ἄρ ὑμῶν οἶδεν ὁποία ποτ ἐστίν , ὁρᾷ τῶν πολλῶν οὐδὲν σεμνοτέραν οὖσαν , τὰ δὲ τῆς πόλεως οἰκοδομήματα καὶ κατασκευάσματα τηλικαῦτα καὶ τοιαῦθ ὥστε μηδενὶ τῶν ἐπιγιγνομένων ὑπερβολὴν λελεῖφθαι , προπύλαια ταῦτα , νεώσοικοι , στοαί , Πειραιεύς , τ ἄλλ οἷς κατεσκευασμένην ὁρᾶτε τὴν πόλιν 0 .
νῦν δ ἰδίᾳ μὲν ἑκάστῳ τῶν τὰ κοινὰ πραττόντων τοσαύτη περιουσία ὥστε τινὲς μὲν αὐτῶν πολλῶν δημοσίων οἰκοδομημάτων σεμνοτέρας τὰς ἰδίας κατεσκευάκασιν οἰκίας , γῆν δ ἔνιοι πλείω πάντων ὑμῶν τῶν ἐν τῷ δικαστηρίῳ συνεώνηνται 0 ·
δημοσίᾳ δ ὑμεῖς ἃ μὲν οἰκοδομεῖτε καὶ κονιᾶτε , ὡς μικρὰ καὶ γλίσχρα , αἰσχύνη λέγειν 0 .
ἀλλ ἔχετ εἰπεῖν ὅ τι κοινῇ κτησάμενοι καταλείψετε , ὥσπερ ἐκεῖνοι Χερρόνησον , Ἀμφίπολιν , δόξαν ἔργων καλῶν 0 ;
ἣν οἱ τοιοῦτοι πολῖται πάντ ἀναλίσκοντες τρόπον οὐχ οἷοί τ εἰσὶν ἀφανίσαι , ὦ ἄνδρες Ἀθηναῖοι .
τότε μὲν γὰρ τῷ κυρίῳ τῶν φόρων γενομένῳ τάξαι Ἀριστείδῃ οὐ δὲ μιᾷ δραχμῇ πλείω τὰ ὑπάρχοντ ἐγένετο , ἀλλὰ καὶ τελευτήσαντ αὐτὸν ἔθαψεν ἡ πόλις ·
ὑμῖν δ , εἴ τι δέοισθε , χρήμαθ ὑπῆρχε κοινῇ πλεῖστα τῶν πάντων Ἑλλήνων , ὥσθ ὁπόσου χρόνου ψηφίσαισθ ἐξιέναι , τοσούτου μισθὸν ἔχοντες ἐξῇτε .
νῦν δ οἱ μὲν τὰ κοινὰ διοικοῦντες ἐκ πτωχῶν εὔποροι καὶ πολλοῦ χρόνου τροφὴν ἄφθονόν εἰσιν ἡτοιμασμένοι ·
ὑμῖν δ οὐ δὲ μιᾶς ἡμέρας ἐφόδι ἐστὶν ἐν τῷ κοινῷ , ἀλλ ἅμα δεῖ τι ποιεῖν , καὶ πόθεν οὐκ ἔχετε .
τότε μὲν γὰρ ὁ δῆμος ἦν δεσπότης τῶν πολιτευομένων , νῦν δ ὑπηρέτης 0 .
αἴτιοι δ οἱ τὰ τοιαῦτα γράφοντες , καὶ συνεθίζοντες ὑμᾶς ὑμῶν μὲν αὐτῶν καταφρονεῖν , ἕνα δ ἢ δύο θαυμάζειν ἀνθρώπους 0 .
εἶθ οὗτοι κληρονομοῦσι τῆς ὑμετέρας δόξης καὶ τῶν ἀγαθῶν , ὑμεῖς δ οὐ δ ὁτιοῦν ἀπολαύετε , ἀλλὰ μάρτυρές ἐστε τῶν ἑτέρων ἀγαθῶν , οὐδενὸς ἄλλου μετέχοντες ἢ τοῦ ἐξαπατᾶσθαι .
καίτοι πηλίκον τί ποτ ἂν στενάξειαν οἱ ἄνδρες ἐκεῖνοι , οἱ ὑπὲρ δόξης καὶ ἐλευθερίας τελευτήσαντες , καὶ πολλῶν καὶ καλῶν ἔργων ὑπομνήματα καταλιπόντες , εἰ ἄρ αἴσθοινθ ὅτι νῦν ἡ πόλις εἰς ὑπηρέτου σχῆμα καὶ τάξιν προελήλυθεν , καὶ Χαρίδημον εἰ χρὴ φρουρεῖν βουλεύεται ;
χαρίδημον 0 ;
ἀλλ οὐ τοῦτ ἔστι τὸ δεινόν , εἰ τῶν προγόνων , οἳ διενηνόχασιν ἁπάντων ἀρετῇ , χεῖρον βουλευόμεθα , ἀλλ ὅτι καὶ πάντων ἀνθρώπων 0 1 .
πῶς γὰρ οὐκ αἰσχρὸν Αἰγινήτας μὲν τουτουσί , νῆσον οἰκοῦντας οὕτω μικρὰν καὶ οὐδὲν ἔχοντας ἐφ ᾧ μέγα χρὴ φρονεῖν αὐτούς , Λάμπιν , ὃς μέγιστα ναυκλήρια κέκτηται τῶν Ἑλλήνων , καὶ κατεσκεύακεν τὴν πόλιν αὐτοῖς καὶ τὸ ἐμπόριον , μηδέπω καὶ τήμερον πολίτην πεποιῆσθαι , ἀλλὰ μόλις τῆς ἀτελείας αὐτὸν ἠξιωκέναι τῆς τοῦ μετοικίου 0 ·
καὶ Μεγαρέας τουτουσὶ τοὺς καταράτους οὕτως εὖ τὰ παρ αὑτοῖς σεμνύνειν ὥσθ Ἕρμωνα τὸν κυβερνήτην , τὸν μετὰ Λυσάνδρου λαβόντα τριήρεις διακοσίας ὅτ ἐν Αἰγὸς ποταμοῖς ἠτυχήσαμεν ἡμεῖς , πεμψάντων Λακεδαιμονίων καὶ κελευόντων ποιήσασθαι πολίτην ἀποκρίνασθαι ὅτι , ὅταν αὐτοὺς ἴδωσι Σπαρτιάτην αὐτὸν πεποιημένους , τότε καὶ αὐτοὶ Μεγαρέα ποιήσονται ·
καὶ Ὠρείτας ἐκείνους , μέρος τέταρτον Εὐβοίας οἰκοῦντας , τὸν Χαρίδημον τοῦτον αὐτόν , ᾧ μήτηρ μὲν ὑπάρχει πολῖτις ἐκεῖ , πατὴρ δ οὐκ ἐρῶ τίς ἢ πόθεν  οὐδὲν γὰρ δεῖ πλείω τῶν ἀναγκαίων αὐτὸν ἐξετάζεσθαι  , ἀλλ ὅμως , τὸ ἥμισυ τοῦ γένους αὐτοῦ συμβαλλομένου , τοῦ ἡμίσεος μέχρι τῆς τήμερον ἡμέρας οὐκ ἠξιώκασιν , ἀλλ εἰς τοὺς νόθους ἐκεῖ συντελεῖ , καθάπερ ποτ ἐνθάδ εἰς Κυνόσαργες οἱ νόθοι 0 1 2 ·
ὑμεῖς δ , ὦ ἄνδρες Ἀθηναῖοι , πάσης τῆς πόλεως μεταδόντες αὐτῷ καὶ τετιμηκότες ἄλλοις , ἔτι καὶ τοῦτ αὐτῷ προσθήσετε ;
ὅτι τί 0 ;
ποίας ἔλαβεν ναῦς ὑμῖν δι ἃς ὑπὸ τῶν ἀπολωλεκότων ἐπιβουλεύεται ;
ἢ ποίαν πόλιν παρέδωκεν αἰχμάλωτον λαβών ;
ἢ τίνας κινδύνους ὑπὲρ ὑμῶν κεκινδύνευκεν ;
ἢ τίνας ἐχθροὺς τοὺς αὐτοὺς ὑμῖν ᾕρηται ;
οὐ δ ἂν εἷς εἰπεῖν ἔχοι .
περὶ δὴ τῶν νόμων ὧν παραγεγράμμεθ , ὦ ἄνδρες δικασταί , βούλομαι μικρὰ πρὸς ὑμᾶς εἰπὼν καταβαίνειν , ἃ νομίζω μνημονεύοντας ἂν ὑμᾶς ἄμεινον φυλάττειν , ἂν παράγειν καὶ φενακίζειν οὗτοι ζητῶσιν .
ὁ πρῶτος νόμος ἄντικρυς εἴρηκεν , ἄν τις ἀποκτείνῃ , τὴν βουλὴν δικάζειν ·
ὁ δέ , ἄν τις ἀποκτείνῃ , εὐθὺς ἔγραψεν ἀγώγιμον εἶναι .
τοῦτο φυλάττετε καὶ μέμνησθε , ὅτι πάντων ἐναντιώτατόν ἐστι τῷ κρίνειν τὸ μὴ διδόντα κρίσιν ἔκδοτον ποιεῖν .
οὐκ ἐᾷ μετὰ ταῦθ ὁ δεύτερος νόμος οὐ δὲ τὸν ἑαλωκότ ἀνδροφόνον λυμαίνεσθαι οὐ δὲ χρήματα πράττεσθαι ·
ὁ δ ἐν τῷ ποιεῖν ἀγώγιμον πάντα ταῦτα δέδωκεν ·
ἐπὶ γὰρ τοῖς λαβοῦσιν ἔσται ποιεῖν ὅ τι ἂν βούλωνται .
ἀπάγειν ὁ νόμος ὡς τοὺς θεσμοθέτας κελεύει , καὶ τοῦτ , ἂν ἐν τῇ τοῦ πεπονθότος λάβῃ τις πατρίδι 0 ·
ὁ δ ἀγώγιμον αὐτῷ τῷ τὴν αἰτίαν ἐπενεγκόντι δίδωσιν ὡς αὑτόν , κ ἂν τῆς ἀλλοτρίας που λάβῃ 0 .
ἔστιν ἐφ οἷς ἀδικήμασιν δέδωκεν ἀποκτείνειν ὁ νόμος ·
ὁ δ οὐδὲν ὑπειπών , κ ἂν ἐπὶ τούτοις τις κτείνῃ , δίδωσιν ἔκδοτον τὸν ἀθῷον ἀφειμένον ἐν τοῖς νόμοις .
ἄν τις πάθῃ τι τοιοῦτον , δίκας ὁ νόμος κελεύει αἰτεῖν πρῶτον ·
ὁ δὲ τ οὐναντίον οὐδεμίαν κρίσιν οὔ τ αὐτὸς εἰπὼν οὔ τε παρ ὧν ἀξιοῖ λαβεῖν αἰτήσας , ἀγώγιμον εὐθὺς ἔγραψεν , κ ἄν τις ἀφαιρῆται , παραχρῆμ ἔκσπονδον .
τὸ ἀνδρολήψιον , παρ οἷς ἂν ὁ δράσας ᾖ , ἂν μὴ διδῶσι δίκας , κελεύουσιν οἱ νόμοι μέχρι τριῶν εἶναι ·
ὁ δέ , ἂν ἀφέληταί τις τὸν ἄγοντα μὴ βουλόμενος πρὸ δίκης ἐκδοῦναι , εὐθὺς ἔκσπονδον ποιεῖ .
οὐκ ἐᾷ νόμον , ἂν μὴ τὸν αὐτὸν ἐπὶ πᾶσι τιθῇ τις , εἰσφέρειν ·
ὁ δ ἐπ ἀνδρὶ γράφει ψήφισμ ἴδιον .
οὐκ ἐᾷ ψήφισμ ὁ νόμος κυριώτερον εἶναι νόμου ·
ὁ δ ὑπαρχόντων τοσούτων νόμων ψήφισμα ποιεῖ κύριον τοὺς νόμους ἀναιρῶν .
ταῦτα φυλάττετε καὶ μεμνημένοι κάθησθε .
καὶ τὰς μὲν παραγωγάς , ἃς οὗτοι ποιήσονται , χαίρειν ἐᾶτε καὶ μὴ ἐπιτρέπετε λέγειν αὐτοῖς , κελεύετε δὲ δεῖξαι ποῦ γέγραφεν κρίσιν , ἢ ποῦ γέγραφεν , ἄν τις ἁλῷ φόνου , κατὰ τούτου τὰς τιμωρίας .
εἰ γὰρ ἢ τὸν ἄλλοθί που κριθέντα καὶ ἑαλωκότα ὅτι δεῖ κολάζειν ἔγραψεν , ἢ αὐτὸς ἔγραψεν κρίσιν εἰ πεποίηκεν ἢ οὒ καὶ εἰ δικαίως ἢ ἀδίκως , οὐκ ἂν ἠδίκει 0 .
εἰ δὲ τὸ τῆς αἰτίας ὄνομ αὐτὸ γράψας ἄν τις ἀποκτείνῃ , καὶ ὑπερβὰς τὸ καὶ ἁλῷ φόνου , καὶ τὸ δόξῃ ἀπεκτονέναι , καὶ τὸ δίκας ὑπεχέτω τοῦ φόνου , καὶ τὸ τὰς τιμωρίας εἶναι κατ αὐτοῦ τὰς αὐτὰς ἅσπερ ἂν τὸν Ἀθηναῖον κτείνῃ , καὶ πάνθ ὅσ ἐστὶ δίκαι ὑπερβὰς ἀγώγιμον εἶναι γέγραφεν , μὴ φενακίζεσθε , ἀλλ εὖ ἴσθ ὅτι πάντων παρανομώτατ εἴρηκεν 0 .
τοῦ μὲν ἀγῶνος , ὦ ἄνδρες δικασταί , τοῦ παρόντος οὐ δ ἂν αὐτὸν οἶμαι Τιμοκράτην εἰπεῖν ὡς αἴτιός ἐστιν ἄλλος τις αὐτῷ πλὴν αὐτὸς αὑτῷ .
χρημάτων γὰρ οὐκ ὀλίγων ἀποστερῆσαι βουλόμενος τὴν πόλιν , παρὰ πάντας τοὺς νόμους νόμον εἰσήνεγκεν οὔ τ ἐπιτήδειον οὔ τε δίκαιον , ὦ ἄνδρες δικασταί ·
ὃς τὰ μὲν ἄλλ ὅσα λυμανεῖται καὶ χεῖρον ἔχειν τὰ κοινὰ ποιήσει , κύριος εἰ γενήσεται , τάχα δὴ καθ ἕκαστον ἀκούοντες ἐμοῦ μαθήσεσθε , ἓν δ , ὃ μέγιστον ἔχω καὶ προχειρότατον πρὸς ὑμᾶς εἰπεῖν , οὐκ ἀποτρέψομαι .
τὴν γὰρ ὑμετέραν ψῆφον , ἣν ὀμωμοκότες περὶ πάντων φέρετε , λύει καὶ ποιεῖ τοῦ μηδενὸς ἀξίαν ὁ τουτουὶ νόμος , οὐχ ἵνα κοινῇ τι τὴν πόλιν ὠφελήσῃ  πῶς γάρ ;
ὅς γε , ἃ δοκεῖ συνέχειν τὴν πολιτείαν , τὰ δικαστήρια , ταῦτ ἄκυρα ποιεῖ τῶν προστιμημάτων τῶν ἐπὶ τοῖς ἀδικήμασιν ἐκ τῶν νόμων ὡρισμένων  , ἀλλ ἵνα τῶν πολὺν χρόνον ὑμᾶς τινες ἐκκεκαρπωμένων καὶ πολλὰ τῶν ὑμετέρων διηρπακότων μη δ ἃ κλέπτοντες φανερῶς ἐλήφθησαν καταθῶσιν .
καὶ τοσούτῳ ῥᾷόν ἐστ ἰδίᾳ τινὰς θεραπεύειν ἢ τῶν ὑμετέρων δικαίων προΐστασθαι , ὥσθ οὗτος μὲν ἔχει παρ ἐκείνων ἀργύριον καὶ οὐ πρότερον τοῦτον εἰσήνεγκε ὑπὲρ αὐτῶν τὸν νόμον , ἐμοὶ δ ἐν χιλίαις ὑπὲρ ὑμῶν ὁ κίνδυνος 0 1 ·
τοσοῦτ ἀπέχω τοῦ λαβεῖν τι παρ ὑμῶν .
εἰώθασιν μὲν οὖν οἱ πολλοὶ τῶν πράττειν τι προαιρουμένων τῶν κοινῶν λέγειν ὡς ταῦθ ὑμῖν σπουδαιότατ ἐστὶν καὶ μάλιστ ἄξιον προσέχειν τούτοις , ὑπὲρ ὧν ἂν αὐτοὶ τυγχάνωσι ποιούμενοι τοὺς λόγους .
ἐγὼ δ , εἴπερ τινὶ τοῦτο καὶ ἄλλῳ προσηκόντως εἴρηται , νομίζω κ ἀμοὶ νῦν ἁρμόττειν εἰπεῖν .
τῶν γὰρ ὄντων ἀγαθῶν τῇ πόλει καὶ τοῦ δημοκρατουμένην καὶ ἐλευθέραν εἶναι ὡς ἄλλο τι τῶν νόμων αἰτιώτερόν ἐστιν , οὐ δ ἂν ἕν εἰπεῖν οἶμαι .
περὶ τοίνυν αὐτοῦ τούτου νῦν ὑμῖν ἐστιν , πότερον δεῖ τοὺς μὲν ἄλλους νόμους , οὓς ἐπὶ τοῖς ἀδικοῦσι τὴν πόλιν ὑμεῖς ἀνεγράψατε , ἀκύρους εἶναι , τόνδε δὲ κύριον , ἢ τ οὐναντίον τοῦτον μὲν λῦσαι , κατὰ χώραν δὲ μένειν τοὺς ἄλλους ἐᾶν 0 .
τὸ μὲν οὖν πρᾶγμα περὶ οὗ δεῖ νῦν ὑμᾶς γνῶναι , ὡς ἐν κεφαλαίῳ τις ἂν εἴποι , τοῦτ ἐστίν .
ἵνα δ ὑμῶν μηδεὶς θαυμάζῃ τί δή ποτ ἐγὼ μετρίως , ὥς γ ἐμαυτὸν πείθω , τὸν ἄλλον χρόνον βεβιωκὼς νῦν ἐν ἀγῶσι καὶ γραφαῖς δημοσίαις ἐξετάζομαι , βούλομαι μικρὰ πρὸς ὑμᾶς εἰπεῖν ·
ἔσται δὲ ταῦτ οὐκ ἄπο τοῦ πράγματος .
ἐγὼ γάρ , ὦ ἄνδρες Ἀθηναῖοι , προσέκρουσ ἀνθρώπῳ πονηρῷ καὶ φιλαπεχθήμονι καὶ θεοῖς ἐχθρῷ , ᾧ τελευτῶσ ὅλη προσέκρουσεν ἡ πόλις , Ἀνδροτίωνα λέγω .
καὶ τοσούτῳ δεινότερ Εὐκτήμονος ἠδικήθην ὑπ αὐτοῦ , ὥσθ ὁ μὲν Εὐκτήμων εἰς χρήματ ἔσθ ἃ κακῶς ἔπαθεν , ἐγὼ δ , εἰ κατώρθωσεν ἐκεῖνος ἣν ἐπ ἔμ ἦλθεν ὁδόν , οὐχ ὅτι τῶν ὄντων ἂν ἀπεστερήμην , ἀλλ οὐ δ ἂν ἔζων , οὐ δ ὃ κοινὸν ἅπασίν ἐστιν , ἀπαλλαγῆναι τοῦ βίου , ῥᾴδιον ἦν ἄν μοι .
αἰτιασάμενος γάρ μ ἃ καὶ λέγειν ἄν τις ὀκνήσειεν εὖ φρονῶν , τὸν ἐμαυτοῦ πατέρ ὡς ἀπέκτονα , ἀσεβείας γραφὴν κατασκευάσας εἰς ἀγῶνα κατέστησεν .
ἐν δὲ τούτῳ τὸ πέμπτον μέρος τῶν ψήφων οὐ μεταλαβὼν ὦφλε χιλίας , ἐγὼ δ , ὥσπερ ἦν δίκαιον , μάλιστα μὲν διὰ τοὺς θεούς , ἔπειτα δὲ καὶ διὰ τοὺς δικάζοντας ὑμῶν ἐσώθην , τὸν δ εἰς τοιαῦτα καταστήσαντά μ ἀδίκως ἀδιάλλακτον ἐχθρὸν ἡγούμην .
ἰδὼν δ ἠδικηκότα κοινῇ πᾶσαν τὴν πόλιν καὶ περὶ τὴν εἴσπραξιν τῶν εἰσφορῶν καὶ περὶ τὴν ποίησιν τῶν πομπείων , καὶ χρήματα πολλὰ τῆς θεοῦ καὶ τῶν ἐπωνύμων καὶ τῆς πόλεως ἔχοντα καὶ οὐκ ἀποδιδόντα , ἦλθον ἐπ αὐτὸν μετ Εὐκτήμονος , ἡγούμενος ἁρμόττοντ εἰληφέναι καιρὸν τοῦ βοηθῆσαί θ ἅμα τῇ πόλει καὶ τιμωρίαν ὑπὲρ ὧν ἐπεπόνθειν λαβεῖν ·
βουλοίμην δ ἂν ἐμέ τε τυχεῖν ὧν βούλομαι τοῦτόν τε παθεῖν ὧν ἄξιός ἐστι .
τοῦ δὲ πράγματος οὐκέτ ὄντος ἀμφισβητησίμου , ἀλλὰ πρῶτον μὲν τῆς βουλῆς κατεγνωκυίας , εἶτα τοῦ δήμου μίαν ἡμέραν ὅλην ἐπὶ τούτοις αὐτοῖς ἀναλώσαντος , πρὸς δὲ τούτοις δικαστηρίοιν δυοῖν εἰς ἕνα καὶ χιλίους ἐψηφισμένων , ἐνούσης δ οὐδεμιᾶς ἔτ ἀποστροφῆς τοῦ μὴ τὰ χρήματ ἔχειν ὑμᾶς , Τιμοκράτης οὑτοσὶ τοσοῦθ ὑπερεῖδεν ἅπαντα τὰ πράγματα , ὥστε τίθησι τουτονὶ τὸν νόμον , δι οὗ τῶν ἱερῶν μὲν χρημάτων τοὺς θεούς , τῶν ὁσίων δὲ τὴν πόλιν ἀποστερεῖ , ἄκυρα δὲ τὰ γνωσθένθ ὑπὸ τῆς βουλῆς καὶ τοῦ δήμου καὶ τοῦ δικαστηρίου καθίστησιν , ἄδειαν δὲ τὰ κοινὰ διαρπάζειν τῷ βουλομένῳ πεποίηκεν .
ὑπὲρ δὴ τούτων ἁπάντων λύσιν εὑρίσκομεν ταύτην οὖσαν μόνην , εἰ γραψάμενοι τὸν νόμον καὶ εἰσαγαγόντες εἰς ὑμᾶς λῦσαι δυναίμεθα .
ἐξ ἀρχῆς οὖν ἐν βραχέσιν τὰ πραχθέντα δίειμι πρὸς ὑμᾶς , ἵνα μᾶλλον μάθητε καὶ παρακολουθήσητε τοῖς περὶ τὸν νόμον αὐτὸν ἀδικήμασιν .
ψήφισμ εἶπεν ἐν ὑμῖν Ἀριστοφῶν ἑλέσθαι ζητητάς , εἰ δέ τις οἶδέν τιν ἢ τῶν ἱερῶν ἢ τῶν ὁσίων χρημάτων ἔχοντά τι τῆς πόλεως , μηνύειν πρὸς τούτους .
μετὰ ταῦτ ἐμήνυσεν Εὐκτήμων ἔχειν Ἀρχέβιον καὶ Λυσιθείδην τριηραρχήσαντας χρήματα Ναυκρατιτικά , τίμημα τάλαντ ἐννέα καὶ τριάκοντα μνᾶς .
προσῆλθε τῇ βουλῇ , προβούλευμ ἐγράφη .
μετὰ ταῦτα γενομένης ἐκκλησίας πρ οὐχειροτόνησεν ὁ δῆμος .
ἀναστὰς Εὐκτήμων ἔλεγ ἄλλα τε πολλὰ καὶ διεξῆλθεν πρὸς ὑμᾶς ὡς ἔλαβ ἡ τριήρης τὸ πλοῖον ἡ Μελάνωπον ἄγουσα καὶ Γλαυκέτην καὶ Ἀνδροτίωνα πρεσβευτὰς ὡς Μαύσωλον , ὡς ἔθεσαν τὴν ἱκετηρίαν ὧν ἦν τὰ χρήμαθ ἅνθρωποι , ὡς ἀπεχειροτονήσαθ ὑμεῖς μὴ φίλι εἶναι τότε , ἀνέμνησεν ὑμᾶς , τοὺς νόμους ἀνέγνω καθ οὓς τοῦτον τὸν τρόπον πραχθέντων τῆς πόλεως γίγνεται τὰ χρήματα 0 .
ἐδόκει δίκαια λέγειν ὑμῖν ἅπασιν .
ἀναπηδήσας Ἀνδροτίων καὶ Γλαυκέτης καὶ Μελάνωπος  καὶ ταυτὶ σκοπεῖτ ἂν ἀληθῆ λέγω  ἐβόων , ἠγανάκτουν , ἐλοιδοροῦντο , ἀπέλυον τοὺς τριηράρχους , ἔχειν ὡμολόγουν , παρ ἑαυτοῖς ζητεῖν ἠξίουν τὰ χρήματα .
ταῦτ ἀκουσάντων ὑμῶν , ἐπειδή ποτ ἐπαύσανθ οὗτοι βοῶντες , ἔδωκε γνώμην Εὐκτήμων ὡς δυνατὸν δικαιοτάτην , ὑμᾶς μὲν εἰσπράττειν τοὺς τριηράρχους , ἐκείνοις δ εἶναι περὶ αὐτῶν εἰς τοὺς ἔχοντας ἀναφοράν 0 ·
ἐὰν δ ἀμφισβητῆταί τι , ποιεῖν διαδικασίαν , τὸν δ ἡττηθέντα , τοῦτον ὀφείλειν τῇ πόλει 0 .
γράφονται τὸ ψήφισμα ·
εἰς ὑμᾶς εἰσῆλθεν ·
ἵνα συντέμω , κατὰ τοὺς νόμους ἔδοξεν εἰρῆσθαι καὶ ἀπέφυγεν .
ἐνταῦθα τί προσῆκεν ;
τὰ μὲν χρήματ ἔχειν τὴν πόλιν , τὸν δ ἀποστεροῦντα κολάζειν 0 ·
νόμου δ οὐ δ ὁτιοῦν οὐδενὸς δήπου προσέδει .
μέχρι μὲν δὴ τούτων οὐδὲν ἠδίκησθ ὑπὸ Τιμοκράτους τουτουί .
μετὰ ταῦτα δὲ πάντ ἀνεδέξατ ἐφ αὑτὸν τὰ προειρημένα , καὶ πάντ ἠδικημένοι φανήσεσθ ὑπὸ τούτου ·
ταῖς γὰρ ἐκείνων τέχναις καὶ πανουργίαις μισθώσας αὑτὸν καὶ παρασχὼν ὑπηρέτην ἐφ αὑτὸν ἤγαγεν τ ἀδικήματα , ὡς ἐγὼ σαφῶς ὑμῖν ἐπιδείξω .
ἀνάγκη δὲ πρῶτον ὑπομνῆσαι τοὺς χρόνους ὑμᾶς καὶ τὸν καιρὸν ἐν ᾧ τίθησι τὸν νόμον 0 ·
καὶ γὰρ ὑβριστικῶς προσεκκεχλευακὼς ὑμᾶς φανήσεται .
ἦν μὲν γὰρ σκιροφοριὼν μὴν ἐν ᾧ τὰς γραφὰς ἥττηντ ἐκεῖνοι τὰς κατὰ τοῦ Εὐκτήμονος ·
μισθωσάμενοι δὲ τοῦτον καὶ οὐ δὲ παρεσκευασμένοι τὰ δίκαια ποιεῖν ὑμῖν κατὰ τὴν ἀγορὰν λογοποιοὺς καθίεσαν ὡς ἁπλᾶ μὲν ἕτοιμοι τὰ χρήματ ἐκτίνειν , διπλᾶ δ οὐ δυνήσονται .
ἦν δὲ ταῦτ ἐνέδρα μετὰ χλευασίας καὶ κατασκευασμὸς ὑπὲρ τοῦ λαθεῖν τόνδε τὸν νόμον τεθέντα .
μαρτυρεῖ δ ὅτι ταῦθ οὕτως ἔχει τ οὔργον αὐτό ·
τῶν μὲν γὰρ χρημάτων ἐκείνοις τοῖς χρόνοις δραχμὴν οὐ κατέθηκαν ὑμῖν , νόμῳ δ ἑνὶ πλείστους ὑπάρχοντας ἀκύρους ἐποίησαν , καὶ τούτῳ τῶν πώποτ ἐν ὑμῖν τεθέντων αἰσχίστῳ καὶ δεινοτάτῳ 0 .
βούλομαι δὴ μικρὰ διεξελθὼν περὶ τῶν κειμένων νόμων , καθ οὕς εἰσιν αἱ τοιαίδε γραφαί , περὶ αὐτοῦ τοῦ νόμου λέγειν ὃν γέγραμμαι ·
γενήσεσθε γὰρ εὐμαθέστεροι πρὸς τὰ λοιπὰ ταῦτα προακούσαντες .
ἔστιν , ὦ ἄνδρες Ἀθηναῖοι , ἐν τοῖς οὖσι νόμοις ἡμῖν κυρίοις διωρισμέν ἀκριβῶς καὶ σαφῶς πάνθ ὅσα δεῖ ποιεῖν περὶ τῶν μελλόντων τεθήσεσθαι νόμων .
καὶ πρῶτον μὲν ἁπάντων χρόνος ἐστὶ γεγραμμένος , ἐν ᾧ προσήκει νομοθετεῖν ·
εἶτ οὐ δὲ τόθ ὡς ἂν ἑκάστῳ δοκῇ δέδωκε τοῦτο πράττειν , ἀλλὰ προστάττει πρῶτον μὲν ἐκθεῖναι πρόσθεν τῶν ἐπωνύμων γράψαντα σκοπεῖν τῷ βουλομένῳ , μετὰ ταῦτ ἐπὶ πᾶσι τὸν αὐτὸν νόμον τιθέναι κελεύει , πρὸς τούτοις λύειν τοὺς ἐναντίους , ἄλλα περὶ ὧν οὐδὲν ἴσως ὑμᾶς κατεπείγει νῦν ἀκοῦσαι .
ἂν δέ τις τούτων ἓν παραβῇ , τῷ βουλομένῳ δίδωσι γράφεσθαι .
εἰ μὲν οὖν μὴ πᾶσιν ἦν ἔνοχος τούτοις Τιμοκράτης , καὶ παρὰ πάντα ταῦτ εἰσενηνόχει τὸν νόμον , ἓν ἂν αὐτοῦ τις ἐποιεῖτο κατηγόρημα , ὅ τι δήποτε τοῦτ ἦν ·
νῦν δ ἀνάγκη καθ ἕκαστον , χωρὶς περὶ ἑκάστου διελόμενον , λέγειν 0 .
πρῶτον μὲν οὖν , ὅπερ ἠδίκησε πρῶτον , τοῦτ ἐρῶ , ὡς παρὰ πάντας τοὺς νόμους ἐνομοθέτει , εἶτα τῶν ἄλλων ἑξῆς ὅ τι ἂν βουλομένοις ὑμῖν ἀκούειν ᾖ .
καί μοι λαβὲ τουτουσὶ τοὺς νόμους καὶ ἀνάγνωθι ·